Krok za krokom

Krok za krokom () je populárny televízny sitcom z USA.

Vysielanie
Sitcom v USA vysielali od roku 1991 do roku 1998. Bol vysielaný na televíznej stanici American Broadcasting Company od 20. septembra 1991 do 15. augusta 1997 a neskôr na CBS od 19. septembra 1997 do 26. júna 1998.

Zápletka
Ústrednou zápletkou je komplikovaný život osemčlennej rodiny, ktorá vznikla nečakaným sobášom Carol Fosterovej (neskôr Lambertovej) a Franka Lamberta. Pár sa spoznal na spoločnej dovolenke, bláznivo sa do seba zamiloval a vzali sa skôr, než sa spoznali ich osobnostne veľmi odlišné deti. Každý z nich mal z predchádzajúceho manželstva tri deti. Carol je matkou Daeny, Karen a Marka; Frank je otcom J.T.-ho (John Thomas), Al (Alicia) a Brandona. Snažia sa žiť a vychádzať v spoločnosti nevlastných bratov a sestier a taktiež jedného nevlastného rodiča „krok za krokom“. Do kruhu rodiny časom pribudne krstný syn Franka, Cody, a potom Lili (spoločné dieťa Carol a Franka).

Hlavné postavy 
Frank Lambert: hlava rodiny, pracuje v stavebnej firme. Miluje Carol, aj keď sa často názorovo rozchádzajú. 
Carol Fosterová Lambertová: kaderníčka, ktorej kadernícky salón je prístavbou domu, kde rodina žije. Perfekcionistka s niekedy až prílišnými obavami o svoje deti.
Daena: Najstaršia dcéra Carol, na začiatku seriálu stredoškoláčka, neskôr vysokoškoláčka. Výborná študentka, silná feministka. S nevlastnými súrodencami, najmä s J. T., má časté potýčky a vzájomne sa urážajú.
J. T.: Najstarší syn Franka, na začiatku seriálu stredoškolák, neskôr vysokoškolák so slabším prospechom. Snaží sa zbaliť každé pekné dievča, ktoré vidí, častokrát prostredníctvom klamstiev. Má časté potýčky s Daenou.
Karen: Prostredná dcéra Carol, krásna hnedovláska. Neustále sa stará o svoj výzor a sústavne sa ním zaoberá. Sníva o kariére modelky alebo speváčky.
Al: Prostredná dcéra Franka. Keďže vyrastala v spoločnosti samých mužov, je neženská, drsná, drzá, telesne zdatná, športovkyňa, zručná manuálnych prácach.
Mark: Najmladší syn Carol. Keďže vyrastal v spoločnosti samých žien, je zženštilý. Telesne slabý. Chce sa však stať mužnejším. V intelekte prekonáva aj Daenu.
Brandon: Najmladší syn Franka a do narodenia Lily najmladšie dieťa v rodine. Neprejavuje zatiaľ žiadne nadanie.
Cody: Bláznivý bratranec rodiny Lambertových. Žije v karavane na ich dvore. Nezáleží mu na peniazoch, skúša rozličné aktivity, často sa smeje a vtipkuje, nemá strach. Istý čas sa mu páčila Daena a neúspešne sa snažil získať si ju. Iným dievčatám a ženám sa páči.

Herecké obsadenie
Hlavnými hviezdami sitcomu boli herci Patrick Duffy, Sasha Mitchell, Suzanne Somers, Staci Keanan a Brandon Call.

Série

Externé odkazy 
 

Sitkomy USA
Televízne seriály z roku 1991
Televízne seriály ABC